CELEX: 32013R0159
Language: hr
Date: 2013-02-21 00:00:00
Title: Provedbena uredba Komisije (EU) br. 159/2013 od 21. veljače 2013. o odobrenju pripravka natrijevog benzoata, propionske kiseline i natrijevog propionata kao dodatka hrani za životinje za svinje, perad, goveda, ovce, koze, kuniće i konje i o izmjeni uredbi (EZ) br. 1876/2006 i (EZ) br. 757/2007  Tekst značajan za EGP

03/Sv. 067
            
            
               HR
            
            
               Službeni list Europske unije
            
            
               114
            
         32013R0159
   
               L 049/47
            
            
               SLUŽBENI LIST EUROPSKE UNIJE
            
            
               21.02.2013.
            
         PROVEDBENA UREDBA KOMISIJE (EU) br. 159/2013
   od 21. veljače 2013.
   o odobrenju pripravka natrijevog benzoata, propionske kiseline i natrijevog propionata kao dodatka hrani za životinje za svinje, perad, goveda, ovce, koze, kuniće i konje i o izmjeni uredbi (EZ) br. 1876/2006 i (EZ) br. 757/2007
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja. Članak 10. te Uredbe predviđa ponovnu procjenu dodataka hrani za životinje odobrenih u skladu s Direktivom Vijeća 70/524/EEZ (2).
            
         
               (2)
            
            
               Pripravak natrijevog benzoata, propionske kiseline i natrijevog propionata odobren je bez vremenskog ograničenja u skladu s Direktivom 70/524/EEZ kao dodatak hrani za životinje za korištenje kod svinja i mliječnih krava Uredbom Komisije (EZ) br. 1876/2006 (3) i za goveda za tov Uredbom Komisije (EZ) br. 757/2007 (4). Taj pripravak je zatim unesen u Registar dodataka hrani za životinje kao postojeći proizvod u skladu s člankom 10. stavkom 1. Uredbe (EZ) br. 1831/2003.
            
         
               (3)
            
            
               U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podnesen je zahtjev za ponovnu procjenu tog pripravka natrijevog benzoata, propionske kiseline i natrijevog propionata kao dodatka hrani za životinje za svinje i mliječne krave i goveda za tov, i u skladu s člankom 7. te Uredbe, za novo korištenje za svinje, perad, goveda, ovce, koze, kuniće i konje, i u kojem se zahtijeva uvrštenje tog dodatka u kategoriju dodataka hrani za životinje „Tehnološki dodaci”. Taj zahtjev je bio popraćen detaljima i dokumentima koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (4)
            
            
               Europska agencija za sigurnost hrane (dalje u tekstu: „Agencija”) zaključila je u mišljenjima od 6. rujna 2011. (5) i 24. travnja 2012. (6) da pod predloženim uvjetima korištenja pripravak natrijevog benzoata, propionske kiseline i natrijevog propionata nema štetan učinak na zdravlje životinja, zdravlje ljudi, ako su poduzete odgovarajuće mjere za zaštitu korisnika, ili na okoliš, i da je učinkovit za konzerviranje žitarica i potpunih krmnih smjesa. Agencija ne smatra da postoji potreba za posebnim zahtjevima za praćenje nakon stavljanja na tržište. Također je provjerila izvješće o analitičkoj metodi dodataka hrani za životinje u hrani za životinje koje je dostavio Referentni laboratorij osnovan Uredbom (EZ) br. 1831/2003.
            
         
               (5)
            
            
               Procjena pripravka natrijevog benzoata, propionske kiseline i natrijevog propionata pokazuje da su uvjeti za odobrenje predviđeni u članku 5. Uredbe (EZ) br. 1831/2003 ispunjeni. U skladu s tim trebalo bi odobriti korištenje tog pripravka kako je definirano u Prilogu ovoj Uredbi.
            
         
               (6)
            
            
               Zbog izdavanja novog odobrenja u skladu s Uredbom (EZ) br. 1831/2003, uredbe (EZ) br. 1876/2006 i (EZ) br. 757/2007 trebalo bi na odgovarajući način izmijeniti.
            
         
               (7)
            
            
               S obzirom na to da sigurnosni razlozi ne zahtijevaju trenutačnu primjenu izmjena uvjeta odobrenja, primjereno je dozvoliti prijelazno razdoblje kako bi se zainteresirane strane mogle pripremiti za ispunjenje novih zahtjeva koji proizlaze iz odobrenja.
            
         
               (8)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Odobrenje
   Pripravak definiran u Prilogu koji pripada kategoriji dodataka hrani za životinje „Tehnološki dodaci” i funkcionalnoj skupini „Konzervansi” odobrava se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Izmjene Uredbe (EZ) br. 1876/2006
   Članak 4. Uredbe (EZ) br. 1876/2006 i Prilog IV. toj Uredbi brišu se.
   Članak 3.
   Izmjene Uredbe (EZ) br. 757/2007
   Članak 1. Uredbe (EZ) br. 757/2007 i Prilog I. toj Uredbi brišu se.
   Članak 4.
   Prijelazne mjere
   Pripravak naveden u Prilogu i hrana za životinje koja sadrži taj pripravak proizvedeni i označeni prije 14. rujna 2013. u skladu s pravilima primjenjivima prije 14. ožujka 2013. mogu se i dalje stavljati na tržište i koristiti do iscrpljenja postojećih zaliha.
   Članak 5.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. veljače 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  SL L 270, 14.12.1970., str. 1.
   
      (3)  SL L 360, 19.2.2006., str. 126.
   
      (4)  SL L 172, 30.6.2007., str. 43.
   
      (5)  EFSA Journal 2011.; 9(9):2357.
   
      (6)  EFSA Journal 2012.; 10(5):2681.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Najviša dob
            
            
               Najmanji sadržaj
            
            
               Najveći sadržaj
            
            
               Ostale odredbe
            
            
               Trajanje odobrenja
            
         
               mg/kg potpune krmne smjese sa sadržajem vlage od 12 %
            
         
               
                  Kategorija tehnoloških dodataka. Funkcionalna skupina: konzervansi
               
            
         
               1a700
            
            
               —
            
            
               Pripravak natrijevog benzoata, propionske kiseline i natrijevog propionata
            
            
               Sastav dodatka hrani za životinje
               Pripravak od:
               natrijevog benzoata: 140 g/kg,
               propionske kiseline: 370 g/kg
               natrijevog propionata: 110 g/kg
               vode: 380 g/kg
               
                  Karakteristike aktivnih tvari:
               
               Natrijev benzoat (C7H5O2Na) ≥ 99 % nakon sušenja dva sata pri 105 °C
               Propionska kiselina (C3H6O2) ≥ 99,5 %
               Natrijev propionat (C3H5O2Na) ≥ 99 %
               nakon sušenja četiri sata pri 105 °C
               
                  Analitička metoda
                   (1)
               
               Određivanje količine u dodatku hrani za životinje:
               
                           —
                        
                        
                           određivanje benzoata: kromatografija obrnutih faza s UV-detekcijom (HPLC-UV)
                        
                     
                           —
                        
                        
                           ukupni propionat: ionska isključujuća visokodjelotvorna tekućinska kromatografija s indeksom refrakcije (HPLC-RI)
                        
                     
                           —
                        
                        
                           ukupni natrij: atomska apsorpcijska spektrometrija, AAS (EN ISO 6869)
                        
                     
            
               Svinje
               Perad
               Goveda
               Ovce
               Koze
               Kunići
               Konji
            
            
               —
            
            
               —
            
            
               10 000
            
            
               
                           1.
                        
                        
                           Istodobno korištenje s drugim izvorima aktivnih tvari ne smije prelaziti najveći dozvoljeni sadržaj.
                        
                     
                           2.
                        
                        
                           Najmanji sadržaj:
                           
                                       —
                                    
                                    
                                       žitarice sa sadržajem vlage ≥ 15 % osim za zrna kukuruza: 3 000 mg/kg žitarica,
                                    
                                 
                                       —
                                    
                                    
                                       zrna kukuruza sa sadržajem vlage ≥ 15 %: 13 000 mg/kg zrna kukuruza,
                                    
                                 
                                       —
                                    
                                    
                                       potpuna krmna smjesa sa sadržajem vlage ≥ 12 %: 5 000 mg/kg potpune krmne smjese.
                                    
                                 
                     
                           3.
                        
                        
                           Najveći sadržaj u svim žitaricama: 22 000 mg/kg žitarica.
                        
                     
                           4.
                        
                        
                           Za sigurnost: tijekom rukovanja preporučeno je korištenje zaštite za disanje i oči i rukavica.
                        
                     
            
               14. ožujka 2023.
            
         
      (1)  Detalji o analitičkim metodama dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.